ഇസ്ലാമിന്റെ ദയാവായ്പ്പ് ലോകത്തിന് മുന്നില് അവതരിപ്പിക്കാന് താലിബാന് ലഭിച്ച അവസരമാണിതെന്ന് ജമാഅത്തെ ഇസ്ലാമി ന്യൂഡല്ഹി : അഫ്ഗാനില് സമാധാനം കൊണ്ടുവരാന് താലിബാന് സാധിക്കുമെന്ന് ജമാഅത്തെ ഇസ്ലാമി ഹിന്ദ് . താലിബാന് അധികാരം പിടിച്ചെടുത്തതോടെ അഫ്ഗാന് ജനതയുടെ അവകാശങ്ങള് പുനസ്ഥാപിക്കപ്പെടുമെന്നുമാണ് ജമാഅത്തെ ഇസ്ലാമി പ്രസിഡന്റ് സയ്യിദ് സദത്തുള്ള ഹുസൈനിയുടെ പ്രസ്താവന. 20 വര്ഷം മുമ്ബ് സൈനിക നടപടികളിലൂടെ അഫ്ഗാന് ഗവണ്മെന്റിനെ അട്ടിമറിച്ചത്, കൊളോണിയല്, സാമ്രാജ്യത്വ ശക്തികള് നിരപരാധികളായ ജനങ്ങള്ക്കെതിരെ നടത്തിയ ക്രൂരമായ അതിക്രമങ്ങള്, നഗരങ്ങളില് നടന്ന സ്ഫോടനങ്ങളും, റെയ്ഡുകളും എന്നിവയിലൂടെയൊക്കെ വിദേശ ശക്തികള് അവരുടെ ഇഷ്ടം അഫ്ഗാന് ജനതയില് അടിച്ചേല്പ്പിക്കുകയായിരുന്നു . അഫ്ഗാന് ജനതയുടെ സ്ഥിരോത്സാഹവും പോരാട്ടവും കാരണമാണ് സാമ്രാജ്യത്വ ശക്തികള് ആ രാജ്യത്ത് നിന്ന് പിന്വലിമാറാന് കാരണമായത് സയ്യിദ് സദത്തുള്ള ഹുസൈനി പറയുന്നു. അധികാര കൈമാറ്റം കൂടുതല് രക്തച്ചൊരിച്ചിലില്ലാതെ സമാധാനപരമായി പൂര്ത്തിയാക്കിയതില് സന്തോഷവും സംതൃപ്തിയും ഹുസൈനി പ്രകടിപ്പിച്ചു. താലിബാന് നടത്തിയ അതിക്രമങ്ങളെ വെള്ള പൂശുന്നതിനിടയില് ഇസ്ലാമിന്റെ ദയാവായ്പും കാരുണ്യപരവുമായ ജീവിതം ലോകത്തിന് മുന്നില് അവതരിപ്പിക്കാന് താലിബാന് ലഭിച്ച അവസരമാണീതെന്നും ഹുസൈനി പറയുന്നു . ഇസ്ലാം വിശ്വാസ സ്വാതന്ത്ര്യം നല്കുന്നു. ന്യൂനപക്ഷങ്ങള് ഉള്പ്പെടെ എല്ലാ മനുഷ്യരുടെയും ജീവന്റെയും സ്വത്തിന്റെയും സംരക്ഷണം ഇസ്ലാമിന് പരമപ്രധാനമാണ്. സ്ത്രീകളുടെ അവകാശങ്ങളെക്കുറിച്ച് ഇസ്ലാം വളരെ ആത്മാര്ത്ഥമായി ചിന്തിക്കാറുണ്ട് . അഫ്ഗാനിസ്ഥാനിലെ പുതിയ ഭരണാധികാരികള് ഇസ്ലാമിന്റെ ഈ നിയമങ്ങള് കര്ശനമായി പാലിക്കുകയും ഇസ്ലാമിക് വെല്ഫെയര് സ്റ്റേറ്റിനെ ലോകത്തിന് മുന്നില് ഒരു മാതൃക ആക്കുമെന്നും സയ്യിദ് സദത്തുള്ള ഹുസൈനി പറയുന്നു.